open-index/open-wikipedia-markdown huggingface dataset:
Joe Perry (muusikko)

**Anthony Joseph ”Joe” Perry** (s. 10. syyskuuta 1950 Lawrence, Massachusetts, Yhdysvallat) on yhdysvaltalaisen Aerosmith-yhtyeen kitaristi ja sanoittaja. Hän on julkaissut myös sooloalbumeja.

## Elämä ja ura
Joe Perry syntyi 19. syyskuuta 1950 Lawrencessa Massachusettsissa. Hänen isänsä vanhemmat olivat syntyneet Portugalissa ja äidin vanhemmat Italiassa. Suvun alkuperäinen sukunimi on portugalilainen Pereira, jonka Joen isoisä vaihtoi Perryksi muutettuaan Yhdysvaltoihin. Joen lapsuusvuosina kotona puhuttiin vain englantia.

Perry alkoi soittaa kitaraa teini-ikäisenä ja soitti yhtyeissä kuten Flash, Just Us, Plastic Glass ja The Jam Band. Tavattuaan laulaja Steven Tylerin vuonna 1969 kaksikko perusti Aerosmithin. Yhtye julkaisi esikoisalbuminsa vuonna 1973, ja siitä oli tullut vuosikymmenen loppuun mennessä yksi maailman menestyneimmistä rockyhtyeistä.

Perry riitaantui Tylerin kanssa ja jätti Aerosmithin vuonna 1979. Hän perusti oman yhtyeensä The Joe Perry Project, joka julkaisi kolme albumia 1980-luvun alussa. Sen jälkeen hän sopi riitansa Tylerin kanssa ja palasi Aerosmithiin vuonna 1984. Yhtye oli tuolloin suosionsa aallonpohjassa, mutta kun Perry ja muut jäsenet pääsivät eroon huumeista ja alkoholista, yhtyeen albumit alkoivat jälleen menestyä.

Perry on jatkanut Aerosmithin kitaristina, minkä ohessa hän on julkaissut sooloalbumit vuosina 2005, 2009, 2014 ja 2018. Hän on soittanut ja levyttänyt myös Hollywood Vampires -yhtyeessä yhdessä Johnny Deppin ja Alice Cooperin kanssa. Perry otettiin vuonna 2013 Songwriters Hall of Fameen. Perry käyttää yleisesti Gibson Les Paul -mallisia kitaroita.

Perry julkaisi omaelämäkertansa vuonna 2014. Hän on julkaissut myös oman kastikemerkkinsä nimeltä Joe Perry's Rock Your World Hot Sauces.

Perry on ollut kahdesti naimisissa, ensin vuosina 1975–1982 ja sen jälkeen vuodesta 1985 alkaen. Hänellä on ensimmäisestä liitostaan poika ja toisesta liitostaan kaksi poikaa. Perry ja hänen nykyinen vaimonsa Billie ovat perustaneet eläinten turvakodin, ja he tukevat merielämän suojelua.

## Diskografia
### Aerosmith
**[[Aerosmith (albumi)|Aerosmith]]* (1970)
**[[Get Your Wings]]* (1974)
**[[Toys in the Attic]]* (1975)
**[[Rocks]]* (1976)
**[[Draw the Line]]* (1977)
**[[Night in the Ruts]]* (1979)
**[[Done with Mirrors]]* (1985)
**[[Permanent Vacation]]* (1987)
**[[Pump]]* (1989)
**[[Get a Grip]]* (1993)
**[[Nine Lives]]* (1997)
**[[Just Push Play]]* (2001)
**[[Honkin' on Bobo]]* (2004)
**[[Music from Another Dimension!]]* (2012)

### The Joe Perry Project
**[[Let the Music Do the Talking]]* (1980)
**[[I've Got the Rock'n'Rolls Again]]* (1981)
**[[Once a Rocker, Always a Rocker]]* (1983)
**[[The Best of The Joe Perry Project]]* (1999)

### Joe Perry
* *[[Joe Perry (albumi)|Joe Perry]]* (2005)
* *[[Have Guitar, Will Travel]]* (2009)
* *[[Joe Perry's Merry Christmas]]* (2014)
* *[[Sweetzerland Manifesto]]* (2018)
* *[[Sweetzerland Manifesto MKII]]* (2023)

### Hollywood Vampires
* *[[Hollywood Vampires (albumi)|Hollywood Vampires]] (2015)

=== Vierailut ===
**Gene Simmons'' (1978)

## Lähteet
* 
### Viitteet

## Aiheesta muualla
Navigaatiosatelliitti

**Navigaatiosatelliitti** on satelliitti, jonka lähettämän radiosignaalin avulla voidaan Maan päällä tai Maan lähiavaruudessa paikantaa signaalia vastaanottava laite. Se on teknisesti alaryhmä tietoliikennesatelliitteja. 

## Historiallinen kehitys
Navigaatiosatelliitti on yksi vanhimmista satelliittityypeistä. Yhdysvaltain asevoimat kehitti sitä jo 1950-luvun lopulla. Idea hahmottui, kun Johns Hopkinsin yliopiston tutkijat seurasivat Sputnikin radiosignaalia vuonna 1957. Tämä johti saman yliopiston kehittämään Transit-paikannussatelliittiin. Sen tehtävä oli palvella Pohjoisella jäämerellä partioivia Yhdysvaltain laivaston sukellusveneitä. Doppler-ilmiöön perustuva Transit vähensi sukellusveneen tarvetta olla veden pinnalla määrittämässä sijaintiaan lähinnä sekstantin ja taivaankappaleiden avulla. 

Yhdysvallat rakensi globaalisti toimivan Timation-navigaatiojärjestelmän 1970-luvulla. Sillä oli jo käyttäjinä myös huviveneilijöitä. GPS oli kolmannen tai neljännen sukupolven navigaatiosatelliitti Yhdysvalloille.

Neuvostoliitto kehitti GLONASS-järjetselmän 1970-luvun jälkipuolella. Se osin korvasi sen Tsikada-paikannussatelliitit.  Venäjällä oli vaikeuksia ylläpitää GLONASSia 1990-luvulla; satelliittien suunniteltu toimintaikä oli alle 5 vuotta ja korvaavia satelliitteja ei laukaistu moneen vuoteen. 2000-luvulla järjestelmä on täydennetty Venäjän alueella täysin toimivaksi. Venäjä on aloittanut Intian kanssa sen kehittämiseen liittyvän yhteistyön.

EU ja ESA kehittävät Galileo-nimistä navigaatiosatelliittijärjestelmää. Sen ensimmäinen koesatelliitti laukaistiin vuoden 2005 lopussa. EGNOS on Euroopan alueen GPS-satelliittien tarkkuutta kehittävä järjestelmä, joka aikanaan käyttää myös Galileon signaaleja.

Kiinan kansantasavalta on kehittämässä globaalin kattavuuden Beidou-navigaatiosatelliittijärjestelmälleen, josta käytetään myös nimeä Compass.

Eräät muut maat, mm. Japani, ovat rakentaneet satelliittinagigaatiojärjestelmän (Japanin QZSS)omalle alueelleen lisäämällä GEO-radan tietoliikennesatelliittiin navigaatiohyötykuorman.

## Katso myös
* GIOVE-A
* Parus
* Zaliv
* Satelliittipaikannus
* Tsiklon

## Aiheesta muualla
* ESA information on EGNOS
* Information on the Beidou system
* German Federal Waterways Administration Traffic Technologies Centre  Information on GPS / DGPS
* United Nations International Committee on Global Navigation Satellite Systems (ICG)
* Institute of Navigation (ION) GNSS Meetings
* The International GNSS Service (IGS), formerly the International GPS Service 
* International Global Navigation Satellite Systems Society Inc (IGNSS)
* International Earth Rotation and Reference Systems Service (IERS) International GNSS Service (IGS)
* UNAVCO GNSS Modernization
* Asia-Pacific Economic Cooperation (APEC) GNSS Implementation Team
* Fédération Aéronautique Internationale (FAI) GNSS Flight Recorder Approval Committee (GFAC) 
* GPS and GLONASS Simulation (Java applet) Simulation and graphical depiction of the motion of space vehicles, including DOP -computation.
Großostheim

**Großostheim** on Saksan kunta Baijerin osavaltion Aschaffenburgin piirikunnassa. Se sijaitsee aivan Baijerin luoteisosassa Hessenin rajalla Aschaffenburgin lounaispuolella. Kunnassa on arviolta 16&nbsp;372 asukasta (vuonna 2015) ja sen pinta-ala on 44,31 neliökilometriä.

Großostheimin kunnassa toimii Nintendon Euroopan jaosto *Nintendo of Europe*.

## Lähteet

## Aiheesta muualla
Britannian Grand Prix 1998

**Britannian Grand Prix 1998** oli Formula 1 -sarjan osakilpailu, joka ajettiin 12. heinäkuuta 1998 Silverstonen radalla Isossa-Britanniassa. Kilpailun voitti Michael Schumacher, joka ylitti maaliviivan varikolla tultuaan kärsimään 10 sekunnin stop and go -rangaistusta.

## Aika-ajot

Mika Häkkinen saavutti lauantaina 11. heinäkuuta ajetuissa aika-ajoissa kauden kuudennen paalupaikkansa. Hallinnut maailmanmestari Jacques Villeneuve saavutti sen hetkisen kauden parhaan lähtöruutunsa oltuaan kolmanneksi nopein. Ralf Schumacherin ja  Olivier Panisin alkuperäiset aika-ajoajat poistettiin lopullisista tuloksista, koska he eivät poistuneet autoistaan tarvittavan nopeasti. Tämä on FIA:n turvallisuussääntö, jonka tarkoitus on harjoitella poistumista autosta tulipalon sattuessa.

## Tulokset

## Tilanne kuljettajien MM-sarjassa

## Lähteet
Uutiset (täsmennyssivu)

**Uutiset** tarkoittaa seuraavia asioita:

* uutinen, uutta tietoa ajankohtaisista asioista
* Nelosen uutiset, televisiokanava Nelosen tuottama uutislähetys
* Kymmenen uutiset, MTV3:n kymmeneltä lähetettävä uutislähetys
* Seitsemän uutiset, MTV3:n seitsemältä lähetettävä uutislähetys
* TV-nytt, Yle Femin ruotsinkielinen uutislähetys.
* TV-uutiset, yleisnimi kaikille uutislähetyksille kokonaisuutena
* Tv-uutiset, yleisnimitys Yleisradion uutislähetyksille
* Uutisikkuna, Yleisradion luettava lähetys.

## Katso myös
* Luettelo Internetin uutispalveluista
Pjažozero

**Pjažozero** (, , kieli- ja kansatieteellisessä kirjallisuudessa on käytetty myös suomalaistettua muotoa *Päžjärvi*) on kylä ja maalaiskunta Vologdan alueen Babajevon piirissä Venäjällä. 

Kunnan hallinnollinen keskus on Pjaželkan kylä. Lisäksi siihen kuuluvat seuraavat kylät: Kargozero, Klenozero, Kološma, Nažmozero () ja Pjažozero.

Seudulla asuu 160 vepsäläistä, jotka muodostavat 7,5 % kunnan väestöstä. Kunnan päämies on Natalja Zaharenkova.

## Lähteet
Riksgränsen

**Riksgränsen** on kylä Kiirunan kunnassa, Norrbottenin läänissä Pohjois-Ruotsissa. Riksgränsen sijaitsee aivan Norjan rajan tuntumassa, mistä sen nimikin on peräisin. Napapiirille on matkaa 200 kilometriä, Atlantille vain kuusi kilometriä. Riksgränseniin on hyvät tieyhteydet kaikkialta Ruotsista. Ajomatkaa Kiirunan keskustasta 132 kilometriä, Tukholmasta noin 1&nbsp;375 kilometriä, Sundsvallista noin 1&nbsp;000 kilometriä ja Uumajasta noin 735 kilometriä. Kylässä sijaitsee laskettelukeskus.

Riksgränsen syntyi, kun nykyisin Malmbananin nimellä tunnettu rautatieosuus rakennettiin Ruotsin Kiirunan ja Norjan Narvikin välille. Alun alkaen paikalle suunniteltiin jopa pientä kaupunkia. Ensimmäinen talo nousi harjakorkeuteen vuonna 1901, ja vuonna 1934 Ruotsin ensimmäinen hiihtokoulu aloitti toimintansa Riksgränsenillä.

## Lähteet

## Aiheesta muualla

* Riksgränsen.nu
Göteborgin EU-kokouksen aikaiset mielenosoitukset

**Göteborgin EU-kokouksen aikaiset mielenosoitukset** eli **Göteborgin mellakat** tapahtuivat Göteborgissa Ruotsissa 14.&ndash;16. kesäkuuta 2001 tällöin kaupungissa pidetyn EU-huippukokouksen yhteydessä. Mielenosoitukset kohdistuivat pääasiallisesti EU:n militaristista kehityssuuntaa, Schengenin sopimusta, Ruotsin EU-jäsenyyttä ja kapitalistista globalisaatiota vastaan.

Poliisin mukaan osanottajia oli noin 50&nbsp;000. Valvomassa oli noin 2&nbsp;500 ruotsalaista poliisia. Mielenosoituksen järjesti pääasiallisesti kolme koalitiota, *[[George W. Bush|Bush]] go home*, ruotsalainen *Network Göteborg 2001* ja kansainvälinen *Gothenburg action 2001*. Mukana oli myös muun muassa iranilaiskoalitio ja kadunvaltaajia.

## Mellakat
Varsinaiset rauhanomaiset mielenosoitukset varjoonsa jättäneet mellakat alkoivat jo tapahtumien ensimmäisenä päivänä, 14. kesäkuuta. 15. päivänä poliisi otti väkivaltaisesti yhteen osan kaupungin pääkadulla järjestetyn anti-kapitalistisen mielenosoituksen osanottajien kanssa. Huippukokouksen aikaisten eri mellakatilanteiden yhteydessä mielenosoittajat heittivät katukiviä, rikkoivat ikkunoita ja polttivat muun muassa puistonpenkkejä. Poliisit taas löivät mielenosoittajia pampuilla ja yhdessä tilanteessa käyttivät tuliaseita.

### Vasaplatsin ampumavälikohtaus
15. kesäkuuta Vasaplatsin kadulla järjestetty kadunvaltausjuhla päättyi mellakaksi, kun ensin joukko uusnatseja hyökkäsi mielenosoittajien kimppuun, mielenosoittajien lopulta ajaen uusnatsit pois alueelta. Yksi paikalle tilannetta rauhoittamaan tulleista poliiseista sai iskun ja kaatui maahan, jolloin väkijoukko hyökkäsi hänen kimppuunsa. Poliisi ampui varoituslaukauksia, ja kun yksi mellakoitsijoista heitti kiven poliiseja kohden, yksi poliiseista ampui tätä kohti, haavoittaen häntä vakavasti.

## Jälkipyykki
Virallisten tilastojen mukaan 90 mielenosoittajaa ja 53 poliisia loukkaantui, 1&nbsp;115 pidätettiin, joista 64:lle luettiin tuomio. Syytettyjen joukossa olivat suomalaiset Reko Ravela ja Tapio Laakso. Yhtään poliisia ei asetettu syytteeseen lukuisista valituksista huolimatta. Poliisit ovat myös myöntäneet vääristelleensä todistusaineistoa.

## Aiheesta muualla
* Megafoni, 6.6.2003, Reclaim the City - tahattomia reaktioita ja harkintaa
A. Aimo ja Dallapé-orkesteri 3

**A. Aimo ja Dallapé-orkesteri 3** on A. Aimon kokoelma-albumi johon on koottu vanhoja savikiekkokappaleita. Dallape-orkesteri säestää A. Aimoa.

## Kappaleet
#
#
#
#
#
#
#
#
#
#
#
#
#
#
Javi Navarro

**Francisco Javier Vicente Navarro** (s. 6. helmikuuta 1974 Valencia, Espanja) on espanjalainen jalkapalloilija, joka päätti uransa vuonna 2009. Hän oli pelipaikaltaan keskuspuolustaja.

## Ura

Navarro on Valencian kasvatti. Hän debytoi seuran edustusjoukkueessa ja Espanjan pääsarjassa Primera Divisiónissa kaudella 1993–1994. Seuraavan kauden hän pelasi lainalla Logroñésissa.

Kaudeksi 1995–1996 Navarro palasi Valenciaan ja pelasi 19 ottelussa joukkueen yltäessä liigan toiseksi. Vuonna 1997 hän loukkasi vasemman polvensa vakavasti, mikä lähes päätti hänen uransa. Pitkän kuntoutusjakson jälkeen hänet lainattiin Segunda Divisiónin Elcheen, jossa pelaamansa vahvan kauden 2000–2001 jälkeen pääsarjaseura Sevilla hankki hänet riveihinsä.

Sevillassa Navarro toimi myös kapteenina ja saavutti vuosina 2006–2007 kaksi UEFA-cupia sekä yhden UEFA-supercupin, Espanjan cupin ja Espanjan supercupin. Getafea vastaan pelattu vuoden 2007 Espanjan cupin loppuottelu jäi hänen uransa viimeisekseen, sillä myöhemmin kesällä hän loukkasi tällä kertaa oikean polvensa. Lähes kahden kauden pelaamattomuuden jälkeen Navarro ilmoitti lopulta toukokuussa 2009 päättävänsä uransa.

Espanjan maajoukkueessa Navarro debytoi 32-vuotiaana ystävyysottelussa Romaniaa vastaan 15. marraskuuta 2006. Vuonna 1996 hän osallistui Espanjan olympiajoukkueen mukana Atlantan kesäolympialaisiin.

## Lähteet
Ekstraklasa

**Ekstraklasa** on Puolan jalkapallon pääsarja. Sarjassa pelaa 16 joukkuetta ja se perustettiin vuonna 2005 itsenäiseksi ammattilaisliigaksi toimittuaan siihen asti Puolan jalkapalloliiton alaisuudessa nimellä *I liga*. 

Nykyään I liga on Puolan toiseksi korkein sarjataso jolle Ekstraklasan kaksi viimeistä vuosittain putoaa vastavuoroisesti kahden sarjanousijan tilalle. Kaudella 2013–2014 Ekstraklasassa pelattiin uutuutena yksinkertainen ylempi ja alempi loppusarja kahdeksan joukkueen kesken varsinaisen kaksinkertaisen 16 joukkueen sarjan päätteeksi.

Ekstraklasa tunnetaan paitsi intohimoisesta fanikulttuurista myös moderneista jalkapallostadioneista. Puola investoi suuresti stadioneihin saatuaan vuoden 2012 EM-kisojen yhteisjärjestelyoikeuden. Useat jalkapallostadionit avattiin yleisölle juuri ennen kesää 2012. Tämän jälkeen uusia stadioneja on valmistunut lisää.

Ekstraklasa on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 21. ajanjaksolla 2020–2024.

## Historia
Puolan mestaruuden ensimmäinen vuosi vuonna 1927 oli täynnä draamaa. Cracovia, yksi aikakauden parhaista puolalaisjoukkueista, boikotoi koko kilpailua. Toiseksi mestaruus ratkaistiin kahden krakovalaisseuran: Wisła Krakovan ja saksalaisen vähemmistön tukeman 1. FC Kattowitzin välillä.

Jalkapallo oli Puolassa vuosikymmenten ajan voimakkaasti etnisten ja poliittisten jännitteiden värittämää. Toisen maailmansodan jälkeen, kun maan rajat piirrettiin uudelleen, kommunismi otti keskeisen roolin seurojen ja itse mestaruussarjan toiminnassa. 1990-luvulta lähtien äärioikeistolainen ekstremismi on ollut ongelma useiden stadionien katsomoissa, ja jotkut seurat eivät ole kyenneet tai halunneet puuttua siihen tehokkaasti.

Puhtaasti urheilullisesta näkökulmasta katsottuna Górnik Zabrze, Ruch Chorzów, Wisła Kraków, Legia Varsova ja Lech Poznań ovat ansainneet historiallisen aseman Puolan ”suurena viisikkona”. Nämä viisi seuraa ovat voittaneet valtaosan mestaruuksista. Kauden 1951 mestaruus on kiistanalainen: Wisła voitti liigan, mutta Puolan jalkapalloliitto myönsi tittelin jostain syystä Ruch Chorzówille, joka oli voittanut saman kauden Puolan cupin.

Tilastollisissa kategorioissa Legia Varsova on selkeästi ylitse muiden. Varsovalaisseura on pelannut eniten vuosia Puolan korkeimmalla sarjatasolla, pelannut eniten otteluita, kerännyt eniten pisteitä, voittanut eniten pelejä ja tehnyt eniten maaleja. Erityisesti vuoden 2010 jälkeen Legian dominanssi on kasvanut.

## Joukkueet kaudella 2025–2026

## Mestarit
Päivitetty 7.10.2023

## Lähteet

* ekstraklasa.org 
* naszaliga.pl
* pzpn.pl 
* 90minut.pl

### Viitteet

## Lähteet
North Bend (Washington)

**North Bend** on kaupunki Kingin piirikunnassa, Washingtonin osavaltiossa, Yhdysvalloissa. Kaupunki tuli kuuluisaksi esiinnyttyään David Lynchin televisiosarjassa *[[Twin Peaks]]*. Weyerhaeuserin sahan lopetettua toimintansa on North Bendistä tullut Seattlen itäisen puolen niin sanottu nukkumalähiö. Kaupungin väkiluku vuonna 2000 oli 4&nbsp;746.

Kaupungin pinta-ala on 7,6 neliökilometriä. North Bend sijaitsee Kaskadien reunavuorilla, noin 52 kilometriä Seattlesta itään. Läheinen vuori Mount Si kohoaa kaupungin ylle. Lähin kaupunki, Snoqualmie, on noin viiden kilometrin päässä Nort Bendistä.

## Aiheesta muualla

* North Bend  
* Google Maps
Monsignore

**Monsignore** (), italian sanoista ”minun herrani”, vakiintunut lyhenne mons., ransk. *monseigneur*) on katolisen kirkon papiston arvonimiryhmä, joka jakaantuu neljään luokkaan:

# apostolinen protonotaari de numero (annetaan Vatikaanin kuuriaan kuuluvalle papille)
# apostolinen protonotaari soprannumerario (voidaan antaa myös Vatikaanin ulkopuolelle)
# hänen pyhyytensä kunniaprelaatti
# hänen pyhyytensä kappalainen

Monsignoren arvon myöntää paavi ja se voidaan antaa vain hiippakuntapapille erityisistä kirkollisista ansioista. Arvon saanut kuuluu paavilliseen perheeseen. Sen sijaan arkkipiispoilla ja piispoilla on monsignoren arvonimi virkansa perusteella. 

Arvonimeä ”monseigneur” käytetään ranskaksi myös eräistä entisten ja nykyisten katolisten hallitsijasukujen päämiehistä, kuten Monacon ruhtinaasta.

## Katso myös
*Rovasti

## Lähteet
Veli Karhu

**Veli Juhani Karhu** (1. toukokuuta 1942 Pyhäselkä – 24. elokuuta 2023 Tampere) oli suomalainen taloustieteilijä, joka toimi uransa aikana useissa Suomen yliopistoissa, muun muassa Tampereen, Jyväskylän ja Joensuun yliopistoissa. Eläkkeelle hän jäi Tampereen yliopiston kunnallistalouden professorin tehtävästä vuonna 2006. Kunnallistalouden teoreettisten kysymysten lisäksi hänen tutkimusalaansa kuuluivat empiirinen taloudellinen tutkimus, yritysten investoinnit, tuottavuus ja kilpailukyky sekä talouden rakennemuutos.

## Teoksia

**On the Treatment of Expectations in Econometric Investment Studies*, Veli Karhu, 1981, 
**Akseleraatioteoriaan perustuvia investointifunktiokokeiluja yritystason aineistolla*, Veli Karhu ja Pasi Ahde 1982, 
**The Emergence and Control of Distributional Effects in Econometric Demand Analysis*, Veli Karhu, 1983, 
**Valtionosuuskriteerit ja palvelutuotannon kustannustekijät. Tutkimus opetustoimen sekä sosiaali- ja terveystoimen valtionosuusjärjestelmän toimivuudesta*, Veli Karhu, Aki Viitasaari ja Pasi Rentola, 2000, 

## Lähteet
Vyöturkiskuoriainen

**Vyöturkiskuoriainen** eli **keltavöinen turkiskuoriainen** (*Attagenus woodroffei*) on noin viisi millimetriä pitkä, tummanruskea ja pyöreähkö kovakuoriainen. Se on tekstiilituholainen ja elää toukkavaiheessa lämpimissä huoneissa.

## Koko ja ulkonäkö
Vyöturkiskuoriainen on noin puolen sentin mittainen kovakuoriainen. Se on väritykseltään tummanruskea, ja sen selässä on sahanterää muistuttava kellertävä kuvio. Kuoriaisen selvästi jaokkeellinen vartalo on pyöreähkö, ja sen takapäässä on karvatupsu. Toukka kasvaa noin sentin mittaiseksi, ja sen vartalo on taaksepäin suippeneva.

## Elintavat
Vyöturkiskuoriainen on tekstiilituholainen, joka toukkavaiheessa elää lämpimissä huoneissa lattialistojen alla, komeroissa tai muissa pimeissä kolosissa syöden tekstiilipölyä sekä kuolleita hyönteisiä. Aikuisena kuoriaiset parveilevat huoneissa. Vyöturkiskuoriaista ei esiinny Suomen luonnossa, vaan se tarvitsee lämpimän talvehtimispaikan. Sitä tavataan Suomen pääkaupunkiseudun vanhoissa rakennuksissa, muissa osissa maata se on harvinaisempi.

Vuodessa kehittyy yleensä kaksi sukupolvea.

## Haitat
Toukka syö luonnonkuituja kuten villaa ja turkiksia. Yleensä tuhot jäävät kuitenkin varsin vähäisiksi kuoriaishavainnoista huolimatta. Aikuinen kuoriainen ei tiettävästi tarvitse ravintoa.

## Torjunta
Yleinen siisteys ehkäisee hyönteisten esiintymistä. Vyöturkiskuoriainen on varsin vaikea hävitettävä ja varsinkin kerrostalojen ollessa kyseessä, on syytä harkita koko talon myrkyttämistä vähintään kahteen kertaan mikäli kuoriaisia löytyy useammasta kuin yhdestä asunnosta.

Vyöturkiskuoriaiset saa tuhottua vaatteista ja tavaroista joko pitämällä niitä viikko pakkasessa −20 asteessa tai vähintään +70-asteisessa saunassa noin kaksi tuntia. Molemmat käsittelyt tuhoavat kaikki kehitysvaiheet.

## Lähteet

## Aiheesta muualla
*Laji.fi: Vyöturkiskuoriainen (''Attagenus woodroffei'')
*Vieraslajit: Vyöturkiskuoriainen (''Attagenus woodroffei'')
*Jarmo Holopaisen kuvaukset sisätilojen tuholaisista
*Vyöturkiskuoriaisen kuva
*Vyöturkiskuoriaisen toukan kuva
North Bend

**North Bend** on seuraavien yhdysvaltalaisten paikkojen nimi:

*North Bend, kaupunki Nebraskassa
*North Bend, kylä Ohiossa
*North Bend, kaupunki Oregonissa
*North Bend, kaupunki Washingtonissa
*North Bend Rail Trail, vaellus- ja pyöräilyreitti Länsi-Virginiassa
*North Bend State Park, puistoalue Länsi-Virginiassa.
Rosso Fiorentino

**Rosso Fiorentino** tai **Il Rosso** (8. maaliskuuta 1495 Firenze, Italia – 14. marraskuuta 1540 Pariisi, Ranska) oli italialainen manieristinen taidemaalari, joka oli syntymänimeltään **Giovan Battista di Jacopo**.

Fiorentino aloitti taideopiskelunsa Andrea del Sarton työpajassa yhdessä aikalaisensa Pontormon kanssa. Vuoden 1527 Rooman valloituksen ja ryöstön jälkeen Fiorentino muutti Ranskaan, jossa asui kuolemaansa asti. Hän pääsi Frans I:n hoviin ja oli yhdessä Francesco Primaticcion kanssa merkittävimpiä taiteilijoita, joka työskenteli Fontainebleaun linnassa, jossa Fiorentino vietti suuren osan elämästään. Primaticcio otti päävastuun linnan taiteellisesta puolesta Fiorentinon kuoleman jälkeen.

## Aiheesta muualla

*Fiorentinon elämäkerta, Web Gallery of Art. 


Image:Rosso Fiorentino 004.jpg|*Kristuksen ottaminen ristiltä*,  1521, yksityiskohta.
Image:Rosso Fiorentino 005.jpg|*Mooses puolustaa Jethroksen tytärtä*, n. 1523.
Image:National gallery in washington d.c., rosso fiorentino, ritratto virile 1520 circa.JPG|*Ritratto Virile*, n. 1520.


## Lähteet
Brutalismi

**Brutalismi** eli **betonibrutalismi** on modernistisen arkkitehtuurin suuntaus, joka kehittyi 1950-luvulla reaktiona hillitylle modernismille. Suuntausta kutsutaan joskus myös uusbrutalismiksi. Brutalismi suosi  rakennusten selkeän konstruktiivista hahmotusta ja viimeistelemättömiä materiaalipintoja. Käsite syntyi alun perin Englannissa. Suuntaus kukoisti 1950–1970-luvuilla.

Nimen pohjalla on karkeaa tarkoittava sana brutaali. Puhdaslinjainen muotokieli ja viimeistelemättömät betonipinnat ovat tyypillisiä brutalismia edustaville rakennuksille. Betonirakenteet ovat pelkistettyjä eikä raakabetonipinnoille ole tehty silottavaa käsittelyä. Seinäpinnoissa ja julkisivuissa näkyvät valumuottien jäljet ja pinta jätetään maalaamattomaksi.

Kansainvälisesti maineikas tyylin edustaja on Le Corbusier, joka myös käytti termiä *brutalismi* ensimmäisenä 1950-luvulla.

## Brutalismi Suomessa
Suomessa arkkitehti Viljo Revell on mainittu betonibrutalismin edustajaksi. Vuosina 1958–1961 hän suunnitteli betonisen Vatialan siunauskappelin, jonka parabolisen holvikaaren muotoon rakennetun kirkkosalin seinät käsiteltiin ruiskubetonilla. Revellin yhdessä Heikki Castrénin kanssa suunnittelema Helsingin Kaivokadulla sijaitseva City Center eli Makkaratalo valmistui 1967. Rakennuksessa oli Keskuskadun puolella isot betoniset ajorampit, joita pitkin ajettiin autolla betonisen parvekekaiteen eli ”makkaran” taakse parkkitasanteelle.

Myös Järvenpään kirkkoa on luonnehdittu tyyliltään betonibrutalistiseksi. Brutalismin tunnetuimpiin suomalaisiin edustajiin kuului myös Aarno Ruusuvuori (mm. Tapiolan ja Huutoniemen kirkot). Marjatta ja Martti Jaatisen Oulun monumentaalikeskustan suunnitelma voitti 1962 asemakaavan suunnittelukilpailun. Tästä betonibrutalismin edustajasta valmistui kuitenkin vain osa, teatteri ja kirjasto. Lisäksi kuopiolaisen suojellun Alavan kirkon arkkitehtuuria on kuvailtu "arvokkaaksi betonibrutalismiksi".

Merkittäviin suomalaisen brutalismin edustajiin kuuluu myös Espoossa sijaitseva Teknologföreningenin osakuntatalo Urdsgjallar, jonka suunnitteli Kurt Moberg. Rakennus valmistui vuonna 1966, mutta sen purkamista alettiin valmistella vuonna 2020, koska uuden talon rakentaminen tulisi halvemmaksi kuin huonokuntoisen rakennuksen saneeraus.

## Lähteet

## Kirjallisuutta
* 
* 

## Aiheesta muualla

* Brutaalin jäljillä. Betonibrutalismi on tärkeä osa Suomen arkkitehtuuria. Helsingin Sanomat 12.9.2021.
* 60-luvun arkkitehtuuri kuikkii kaikkialla. Yle Uutiset.
* [Betonibrutalismista ruutuelementteihin 1960–1975: Asuinkerrostaloarkkitehtuurin vaiheet 4/5.](https://www.kulttuuriymparistomme.fi/fi-FI/Ajankohtaista/Artikkelit/Kaupunkiymparistot/Betonibrutalismista_ruutuelementteihin_1(37719)) 
*
Francesco Primaticcio

**Francesco Primaticcio** (30. huhtikuuta 1504 Bologna – 1570) oli italialainen manieristinen taidemaalari, arkkitehti ja kuvanveistäjä, joka vietti suurimman osan elämästään Ranskassa.

Mantovassa Giulio Romanon alaisuudessa oppinsa saanut Primaticcio vakiinnutti paikkansa Frans I:n hovissa vuonna 1532.

Yhdessä Rosso Fiorentinon kanssa Primaticcio oli Fontainebleaun linnan johtavia taiteilijoita. Fiorentinon kuoleman jälkeen vuonna 1540 Primaticcio nousi linnan taiteellisen puolen päävastuuseen ja ensimmäiseksi hovimaalariksi. Primaticcio teki linnaan lukemattomia freskoja ja stukkotöitä, joista moni on myöhemmin kadonnut.

Hän pysyi hovitaiteilijana myös Henrik II:n ja Frans II:n hallitsijakaudella, jolloin häneltä töitä tilasi sijaishallitsija Catherine de' Medici. Primaticcion mestariteos Fontainebleaun *Salle d'Hercule* piti hänet ja ryhmänsä työllistettynä 1530-luvulta vuoteen 1559 asti. Primaticcion tärkeimpiä teoksia on *Odysseus ja Penelope*.

Elämänsä viimeisinä vuosina Primaticcio siirtyi arkkitehtuuriin. Hänen merkittävin rakennuksensa on Saint-Denisin basilikan Henrik II:n hautakappeli, jota ei kuitenkaan saatu valmiiksi Primaticcion elinaikana ja joka tuhoutui tulipalossa vuonna 1719.

Kunnianhimoisen uuden hautakappelin keskipisteeksi tilattiin Primaticciolta Henrik II:lle upea hautamonumentti. Hän suunnitteli Valois'n kappelista pyöreän, jossa hautaa voitiin tarkastella kaikista kulmista, mikä ratkaisi aikaisempien kuningashautojen arkkitehtien Giustin veljesten ja Philibert de l'Ormen ongelmat. Taidehistorioitsija Henri Zerner on kutsunut suunnitelmaa "suureksi rituaaliseksi draamaksi, joka olisi täyttänyt rotundan taivaallisen tilan" ja "viimeiseksi ja loistavimmaksi renessanssin kuninkaallisista haudoista". Rakennustyöt lopetettiin vuonna 1585, kun monarkia joutui konkurssiin ja uskonsodat puhkesivat. Yli kaksisataa vuotta myöhemmin Ranskan vallankumouksen jälkeen vuonna 1793, väkijoukko ryösti haudan ja heitti Catherine de' Medicin ja Henrikin luut samaan kuoppaan muiden Ranskan kuninkaiden ja kuningattarien kanssa.


Tiedosto:Francesco Primaticcio (Circle of) - The Rape of Helen.jpg|*Helenan raiskaus* 1530–1539.
Tiedosto:Sirens and Odysseus by Francesco Primaticcio.jpg|*Odysseus ja seireenit* 1560.
Tiedosto:Francesco Primaticcio - Étude d'homme.jpg|Kankaalla verhottu mies, tutkielma, 1550-luku. Punaliitu ja valkoinen guassi. Louvre.
Tiedosto:Alexander tames Bucephalus by Francesco Primaticcio.jpg|Aleksanteri Suuri taltuttaa Bukefaloksen. Fontainebleau, maalaus oven päällä.
Tiedosto:Fontainebleau escalier roi.jpg|Edellistä maalausta ympäröiviä stukkoveistoksia, luultavasti myös Primaticcion käsialaa, 1530- tai 1540-luku.


## Lähteet

## Aiheesta muualla
Shaheen (ohjus)

**Shaheen**  on yhteisnimitys kahdelle Pakistanin armeijan ohjustyypille. Nimi Shaheen tarkoittaa kuninkaallista valkoista haukkaa.  Shaheenin nimellä kulkee kaksi ohjusta, I ja II.

## Shaheen I

Shaheen I (Hatf-4) kantaa 750 km:n päähän eli on yksivaiheinen kiinteäpolttoaineinen lyhyen kantaman ohjus SRBM. Ohjus kuljettaa noin 700 kg taistelukärjen, joka osuu kohteeseensa 200 metrin CEP tarkkuudella.  Se on luultavimmin sama kuin Kiinan DF-15 (M-9, CSS-6) ohjus. Shaheenia on arveltu myös parannetuksi  Kiinan M-11-ohjukseksi.

## Shaheen II

Shaheen II (Hatf-6) kantaa 2 000–2 500 km:n päähän, ja ohjuksen tarkkuus CEP on 350 m. Tämä ohjus kuljettaa 700–750 kg taistelukärjen. Se   on siis keskimatkan ohjus IRBM, ja se käyttää kiinteää polttoainetta ja on kaksivaiheinen.

Shaheen II on vastaveto Intian Agni-ohjukselle, sillä tämäkin ohjus on kaksivaiheinen, kiinteäpolttoaineinen ja nopeasti laukaistava sotanäyttämön tason keskimatkan ohjus.  Shaheen II lienee sama kuin Kiinan M-18. Ohjus oli vuonna 2006 Pakistanin tehokkain ohjus.

## Lähteet

## Aiheesta muualla

*Table of Pakistani Nuclear Forces, 2002
Shaheen

**Shaheen** (persiaksi شاہین, ) voi tarkoittaa:

* Shaheen-ohjusta
* Shaheen Air International -lentoyhtiötä
* Shaheen Air Cargo -lentoyhtiötä
* Shaheen Airport Services -lentokenttäyhtiötä
* Shaheen Sheik, laulaja, sanoittaja, säveltäjä, tanssija sekä näyttelijä
* Shaheen, Naseem Hijazin romaani
* Shaheen on myös yleinen etunimi islamilaisissa maissa
* Shaheen, sukunimenä:
** Jeanne Shaheen (s. 1947), yhdysvaltalainen poliitikko
** Robert Joseph Shaheen (1937–2017), yhdysvaltalainen katolinen piispa
** Saif Saaeed Shaheen (s. 1982), kenialainen estejuoksija
Miguel Serveto

**Miguel Serveto** (myös **Michel Servet** tai **Michael Servetus**; 29. syyskuuta 1511 – 27. lokakuuta 1553 Geneve) oli espanjalainen tiedemies, ennen kaikkea lääkäri ja teologi, mutta myös fyysikko ja humanisti. Hän oli monipuolinen tutkija joka julkaisi artikkeleita tähtitieteen, meteorologian, maantieteen, lain filosofian, Raamatun tutkimuksen, matematiikan, anatomian ja lääketieteen alalta. Serveton väitetään keksineen sydämen ja keuhkojen välisen verenkierron, mutta todellisuudessa hän pysyi Galenoksen opissa, jonka mukaan veri ei kierrä vaan vaeltaa maksasta muualle elimistöön ja katoaa sen ravinnoksi. 

Areiolaisuuteen taipuvainen Serveto kirjoitti kirjan kristinuskosta ja sen harhoista. Eräässä kokouksessa hän uskalsi puhua kolminaisuusoppia ja kaikkia dogmeja vastaan. Tässä kokouksessa oli paikalla myös Jean Calvin, joka ilmoitti piispalle Serveton olevan kerettiläinen. Tämän seurauksena hänet tuomittiin ja vangittiin pakomatkan jälkeen Genevessä jossa hänet poltettiin roviolla vuonna 1553. 

## Lähteet

## Aiheesta muualla

* Miguel Servet Tutkimus . 
* Forsius, Arno: Miguel Serveto (1509–1553) – lääkäri, filosofi ja teologi . 2006.
Sibelius (juna)

**Sibelius** oli VR:n junavuoro Helsingistä Pietariin, Venäjälle. Junan pääteasema Pietarissa oli Suomen rautatieasema. Junat liikennöivät aamulla Venäjälle, ja illalla Suomeen. Juna pysähtyi matkan varrella Pasilassa, Tikkurilassa, Lahdessa, Kouvolassa, Vainikkalassa ja Viipurissa.

Kalusto oli suomalaista hieman Venäjän liikennettä varten muokattua IC-kalustoa. Sesonkiaikana käytettiin myös sinisiä vaunuja, joissa on ”Sibelius”-teksti. Erilaisten sähköjärjestelmien ja raideleveyden vuoksi veturi vaihdettiin Vainikkalan raja-asemalla ja Viipurissa.

Muut Suomen ja Venäjän välillä liikennöivät junat olivat venäläiset Repin (Pietariin) ja yöpikajuna Tolstoi (Moskovaan). Näissä junissa käytettiin Venäjän rautatieyhtiön kalustoa. Joulukuussa 2010 Sibelius ja Repin lopettivat liikennöinnin VR:n sekä Venäjän rautatieyhtiön perustaman Karelian Trains -yhtiön hankkiman uuden suurnopeusjunan Allegron myötä. Tolstoin liikennöinti Moskovaan sen sijaan jatkui, mutta sen liikennöinti keskeytettiin koronaviruspandemian vuoksi 2020. Maaliskuussa 2022 VR päätti toistaiseksi keskeyttää yhteydenpidon RŽD:n kanssa, kun Venäjä aloitti hyökkäyksensä Ukrainaan.

## Lähteet
Zaide

**Zaide** on Wolfgang Amadeus Mozartin keskeneräiseksi jäänyt ooppera. Mozart alkoi säveltää koomista oopperaa keisari Joosef II:n toiveesta. Mozart oli säveltämässä Turkkiin (kts. *[[Ryöstö seraljista]]*) sijoittuvaa "pelastusoopperaa" Johann Andreas Schachtnerin librettoon, mutta jätti projektin kesken keskittyäkseen *[[Idomeneo]]on*. Hän ei koskaan palannut jatkamaan *Zaiden* sävellystä. Mozartin kuoltua teos joutui kadoksiin joiksikin vuosiksi, kunnes säveltäjän leski Constanze löysi sen 1799. Oopperasta puuttuu alkusoitto sekä kolmas näytös. Lisäksi kohtauksia yhdistävät puheosuudet ovat kadonneet. Keskeneräinen työ julkaistiin vasta vuonna 1838, ja se sai ensiesityksensä lopulta 1866, Mozartin syntymän 110-vuotisjuhlapäivänä. Tunnetuin aaria lienee Zaiden *Ruhe sanft, mein holdes Leben*. Zaide esitettiin Suomen Kansallisoopperassa lokakuussa 2006.
__NOTOC__

## Henkilöt
****Zaide*** (sopraano) 
****Gomatz*** (tenori)
****Allazim*** (basso)
****sulttaani Soliman*** (tenori)
****Osmin*** (basso)
****Zaram***, Vartiokaartin kapteeni (puherooli)
****neljä orjaa*** (tenoreita)

## Juoni
### Ensimmäinen näytös
Sulttaani Soliman on vanginnut Gomatzin. Oopperan alussa Gomatz on työssä orjajoukon kanssa, valittaa kohtaloaan ja nukahtaa lopulta. Hänen nukkuessaan sulttaanin suosikki Zaide tunnustaa rakkautensa Gomatziin ja jättää muotokuvansa hänen viereensä. Herättyään Gomatz rakastuu kuvaan ja kiroaa taas kohtaloaan. Zaide palaa ja kuullaan rakkausduetto. Allazim auttaa heidät pakoon ja ensimmäinen näytös päättyy tertsettoon, jossa ennakoidaan onnellista tulevaisuutta.

### Toinen näytös
Sulttaani on raivoissaan kun huomaa Zaiden kadonneen orjan kanssa. Hän vannoo kostavansa julmasti. Tilannetta keventää Osmin laulamalla koomisen laulun, joka ei varsinaisesti liity juoneen. Rakastavaiset tuodaan takaisin ja sulttaani on vihassaan leppymätön. Kvartetossa Zaide, Gomatz, Allazim ja sulttaani kertovat tunteistaan ja sulttaania pyydetään olemaan armollinen. Mozartin alkuperäinen musiikki päättyy kvartettoon.

### Loppu
Koska alkuperäinen libretto on kadonnut, lopputapahtumat joudutaan rekonstruoimaan. Suomen Kansallisoopperan syksyn 2006 tuotannossa käytetään versiota, jossa vuosien takainen teko palkitaan armeliaisuudella. Sulttaani oli aikanaan joutunut merirosvojen käsiin ja nyt hän tunnistaa, että juuri Allazim oli hänen pelastajansa. Sen vuoksi hän haluaa nyt olla kaikille armollinen ja vapauttaa Gomatzin ja Zaiden. Viimeisessä kuorossa ylistetään Solimanin jalomielisyyttä.

## Lähteet
* Juoni Suomen Kansallisoopperan ohjelmasta
### Viitteet

## Aiheesta muualla
*www.classicalopera.co.uk , artikkeli oopperan taustoista
*opera.stanford.edu, osia libretosta
Mäkäräinen

**Mäkäräinen** on suomalainen sukunimi. Se on yleisin Iisalmella, Kajaanissa, Puolangalla ja Ristijärvellä. Nimestä on asiakirjamerkintöjä 1500-luvulta lähtien.

Mäkäräinen on melko harvinainen sukunimi. Digi- ja väestötietoviraston tietojen mukaan vain 1&nbsp;121 ihmistä on kantanut sitä, ja nykyisenä nimenä tammikuussa 2026 se oli 466:lla. Sukunimen on arveltu mahdollisesti sisältävän etuvokaalisen muunnoksen Makariokseen perustuvasta kansanomaisesta etunimestä Makara, Makari. Sana voi tarkoittaa myös sääskien alalahkoon kuuluvaa hyönteistä.

## Tunnettuja Mäkäräisiä
* Heikki Mäkäräinen (s. 1988), näyttelijä
* Jari Mäkäräinen (s. 1963), toimittaja ja politiikan taustavaikuttaja
* Jasse Mäkäräinen (s. 2002), jääkiekkoilija
* Juho Mäkäräinen, *Heikan Jussi* (1892–1967), Hollolan Herralassa asunut suutari ja kyläfilosofi
* Kaisa Mäkäräinen (s. 1983), Kontiolahden Urheilijoita edustava ampumahiihtäjä
* Matti Mäkäräinen, 1980-luvulla HIFK:ssa SM-liigaa pelannut maalivahti.

## Lähteet
Ike Clanton

**Ike Clanton** (1847 Missouri, Yhdysvallat – 1. kesäkuuta 1887) oli yhdysvaltalainen rikollinen. Hän johti rosvojoukkoa, joka hävisi O. K. Corralin taistelun Earpin veljesten joukolle 26. lokakuuta 1881.

Ike Clantonin äiti oli Mariah Sexton Clanton ja isä Newman Haynes Clanton. Clantonilla oli kolme veljeä ja kaksi siskoa. Hänen äitinsä kuoli vuonna 1866 Clantonin ollessa alle 20-vuotias. Clantonin perhe muutti Tombstonen lähistölle noin vuonna 1877. Perheen isä Newman Haynes Clanton toimi useissa ammateissa, muun muassa päivätyöläisenä, kullankaivajana ja maanviljelijänä. Hänestä tuli 1870-luvun lopussa huomattava karjankasvattaja. Ike työskenteli karjatilalla veljestensä kanssa. Heidän isänsä katosi myöhemmin eräässä väijytyksessä. Clantonin veljekset jatkoivat isänsä karjatilan hoitoa ja heistä tuli vaikutusvaltaisia Tombstonessa ja sen ympäristössä. Clantonit ja heidän tilansa työntekijät saivat pian häikäilemättömän maineen. Heidän väitettiin syyllistyneen karjavarkauksiin sekä lisäksi myös muihin varkauksiin ja murhiin.

Clantonit sekä heidän liittolaisensa ”Curly Bill” Brocius, Johnny Ringo ja McLauryn veljekset ajautuivat vastakkain Wyatt, Virgil ja Morgan Earpin sekä Doc Hollidayn kanssa. Earpit olivat muuttaneet Tombstoneen 1870-luvulla ja toimivat kaupungin lainvalvojina. Kahden ryhmittymän välit kiristyivät nopeasti. Clantonit olivat aiemmin muun muassa varastaneet Hollidayn hevosen, ja he alkoivat myös levittää huhua, että Earpit olivat osallisina Bensonin postivaunuryöstöön. 

Ike Clanton sai 26. lokakuuta 1881 25 dollarin sakot tultuaan kaupungin alueelle aseistettuna. Pian tämän jälkeen Tom ja Frank McLaury sekä Billy Clanton saapuivat Tombstoneen aseistettuina. Earpit kuitenkin pahoinpitelivät heitä, ja tästä kuultuaan Ike pyysi mukaansa Billy Claibornen ja he lähtivät Tombstoneen. 

O. K. Corralin taistelu käytiin noin kello 15.00 kapealla tontilla kaupungin ulkopuolella. Billy Clanton sekä Tom ja Frank McLaury saivat taistelussa surmansa. Claiborne ja Ike Clanton pakenivat tulitusta. Katkeroitunut Ike Clanton uhkaili myöhemmin Earpeja ja Hollidayta ja nosti heitä vastaan murhasyytteen. Earpit ja Holliday vapautettiin kuitenkin oikeudenkäynnissä kaikista syytteistä. 

Tombstonen tulitaistelun jälkeisinä vuosina Ike Clanton ja hänen veljensä Phineas jatkoivat karjankasvatusta Arizonassa. Kesäkuun 1. päivänä 1887 etsivä Jonas V. Brighton saapui Eagle Creekin tilalle pidättämään Ike Clantonia, jota syytettiin rikoksesta. Clanton yritti paeta aavikolle, jolloin Brighton ampui Clantonin.

## Lähteet
Niccolò dell’Abbate

**Niccolò dell'Abbate** joskus myös **Niccolò** (s. 1509 tai 1512 Modenassa – k. 1571) oli italialainen manieristinen taidemaalari ja sisustaja.

dell'Abbate oli aluksi oppipoikana modenalaisten kuvanveistäjien ateljeessa. Hän sai ensimmäiset vaikutuksensa ferraralaisilta taidemaalareilta Garofalolta ja Dosso Dossilta. Hän keskittyi pitkiin friiseihin, joissa hän kuvasi maallisia ja mytologisia aiheita.

dell'Abbaten tyyli kypsyi, kun hän muutti Bolognaan vuonna 1547. Kaupungissa hän sai merkittäviä vaikutteita, joita antoivat etenkin Antonio da Correggio ja Parmigianino, jonka nimi aiemmin yhdistettiin Niccolò dell'Abbaten maalaukseen *Nuoren miehen muotokuva*. Hän teki Bolognassa pääasiassa yksityiskohtaisia maisematauluja ja aristokraattisen tyylin metsästyskohtauksia. Tuona aikana hän teki myös muutamia sisustuksia muun muassa herttuan palatsiin Sassuoloon.

Vuonna 1552 dell'Abbate muutti Ranskaan, jossa asui kuolemaansa asti. Ranskassa hän työskenteli kuninkaallisessa Fontainebleaun linnassa sisustusryhmässä Francesco Primaticcion alaisuudessa. dell'Abbate muihin Ranskan ajan töihin lukeutuu muun muassa pariisilaisen kappelin kattofresko.

Niccolò dell'Abbate muistetaan parhaiten mytologisista maisemistaan, jotka ovat inspiroineet myöhempiä taiteilijoita, kuten Claude Lorrainia ja Nicolas Poussinia, sekä runsaista ja aistikkaista piirroksistaan.

## Lähteet

## Aiheesta muualla

*Christophe Brouardin arvostelu Niccolòn vuoden 2005 näyttelystä  
* Lexikon över äldre konst, Raben & Sjögrens, 1959
Michelle Perry

**Michelle Perry** (s. 1. toukokuuta 1979 Granada Hills, Kalifornia) on yhdysvaltalainen yleisurheilija, joka päälajit ovat seitsenottelu ja aitajuoksu.

High school -aikoinaan Perryn päälaji oli aitajuoksu, mutta kun hän aloitti opintonsa Kalifornian yliopistossa, hänen valmentajansa suosittelivat hänelle seitsenottelua. Perry sijoittui toiseksi vuonna 2001 NCAA-mestaruuskilpailujen seitsenottelussa. Samana vuonna hän valmistui sosiologian alalta. Perry selviytyi 2004 Ateenan olympialaisiin, joissa hän sijoittui seitsenottelussa neljänneksitoista tuloksella 6124. Tämän jälkeen hän on keskittynyt pika-aitoihin, ja Helsingin MM-kisoissa 2005 hän voittikin 100 metrin aitajuoksussa maailmanmestaruuden ajalla 12,66. Hän voitti lajissa myös n  ajalla 12,54 ja  ajalla 12,52.

Perry uusi 100 metrin aitojen mestaruutensa 2007 Osakassa.

## Ennätykset
* 100 metrin juoksu: 11,34 (2007)
* 200 metrin juoksu: 22,91 (2004)
* 800 metrin juoksu: 2.12,81 (2004)
* 100 metrin aitajuoksu: 12,43 (2005 ja 2006)
* 400 metrin aitajuoksu: 56,23 (2001)
* Korkeushyppy: 170 (2004)
* Pituushyppy: 614 (2001)
* Kuulantyöntö: 12,07 (2003)
* Keihäänheitto: 40,73 (2004)
* Seitsenottelu: 6126 (2004)

## Lähteet
Crank

**Crank** on vuonna 2006 valmistunut yhdysvaltalainen toimintaelokuva, jonka pääosissa näyttelevät Jason Statham, Amy Smart, Efren Ramirez ja Dwight Yoakam.

Crank sai ensi-iltansa Yhdysvalloissa 2&nbsp;515 teatterissa 1. syyskuuta 2006. Elokuvan tuotti Lions Gate Entertainment, ja sen ohjasi sekä käsikirjoitti Mark Neveldine ja Brian Taylor. Ensimmäisenä päivänään elokuva tuotti Yhdysvalloissa 3,3 miljoonaa dollaria, joka oli eniten kyseisenä päivänä. Ensimmäisellä viikollaan Crank tuotti 13 miljoonaa. Elokuvan budjetti oli yhteensä 12 miljoonaa. Lions Gate Films markkinoi elokuvaansa muun muassa YouTuben kautta. Pääosan esittäjä Jason Statham suoritti elokuvassa kaikki ajokohtauksensa itse ilman stuntnäyttelijöiden apuja. Crankin jatko-osan Crank 2:n ensi-ilta oli vuonna 2009.

## Juoni

Chev Chelios (Jason Statham) on palkkatappaja, joka tehtävän suoritettuaan herää kodistaan ja huomaa vointinsa heikoksi. Chelios löytää olohuoneestaan DVD:n, jossa kilpaileva palkkatappaja Verona kertoo ruiskuttaneensa häneen Pekingin cocktailiksi kutsuttua myrkkyä, ja että hänellä olisi vain tunti elinaikaa. Chelios lähtee liikkeelle talostaan ja huomaa pian, että adrenaliinin eritys poistaa väliaikaisesti myrkyn vaikutuksen. Chelios lähtee kostamaan hänet myrkyttäneille henkilöille ja hyvästelemään tyttöystävänsä Even (Amy Smart), samaan aikaan kun hän kamppailee pitääkseen adrenaliinitasonsa korkealla. Elokuvan aikana hän kohtaa useita työnantajiaan etsiessään vastalääkettä mysteeriseen myrkkyyn ja saa lopulta selville kuka kaiken takana on.
 

## Rooliluettelo
* Jason Statham - Chev Chelios
* Amy Smart - Eve Lydon 
* Jose Pablo Cantillo - Ricky Verona 
* Carlos Sanz - Carlito
* Dwight Yoakam - Doc Miles 
* Efren Ramirez - Kaylo 
* Keone Young - Don Kim 
* Reno Wilson - Orlando

## Arvostelut

## Lähteet

## Aiheesta muualla
* Elokuvan virallinen sivu
Helmut Lotti

**Helmut Lotti** (oik. **Helmut Lotigiers**, s. 22. lokakuuta 1969 Gent, Belgia) on belgialainen laulaja.

Lotti aloitti esiintymiset laulukilpailuissa vuonna 1988 nimellä **Kevin Leach**, ja seuraavana vuonna hän voitti valtakunnallisessa laulukilpailussa toisen palkinnon. Vuonna 1990 hän julkaisi ensimmäisen albuminsa, ja vuonna 1994 häneltä ilmestyi ensimmäinen sävellys *Just For You*. Hän on levyttänyt menestyksellisesti klassista musiikkia, afrikkalaista, latino- venäläistä musiikkia, amerikkalaisia pop-klassikoita sekä swingiä. Helmut Lotti on myynyt maailmanlaajuisesti yli 13 miljoonaa albumia ja hänelle on myönnetty yli 80 platina- ja 70 kultalevyä.

Hän toimii vapaaehtoisena Unicefin kansallisena hyvän tahdon lähettiläänä ja osallistuu rasismia sekä äärioikeistoa vastaan järjestettyihin 0110-konsertteihin.

Lotti palasi tauon jälkeen myös Suomeen esiintymään 2018. 

## Levytykset
*Vlaamse Nachten (1990)
*Alles Wat Ik Voel (1992)
*Memories (1993)
*Just For You (1994)
*Helmut Lotti goes Classic (1995)
*Helmut Lotti goes Classic II (1996)
*Helmut Lotti goes Classic III (1997)
*Helmut Lotti goes Classic Final Edition (1998)
*A Classical Christmas With Helmut Lotti (1998)
*Out Of Africa (1999)
*Latino Classics (2000)
*Latino Love Songs (2001)
*My Tribute To The King (2002)
*Pop Classics in Symphony (2003)
*Helmut Lotti Goes Classic Edition Especial en Espanol (2003)
*From Russia With Love (2004)
*My Favourite Classics (2006)
*The Crooners (2006)
*0110 (2006, single)
*Time To Swing (2008)
* The Comeback Album (2016)
* Soul Classics in Symphony (2018)

## Lähteet

## Aiheesta muualla
*Helmut Lottin kotisivut
DikuMUD

**DikuMUD** tai vain **Diku** on MUD-pelien lajityyppi, jota on yleensä pidetty hyvin taistelu- ja hack and slash -suuntautuneena. Alkuperäisen DikuMUDin kirjoittivat Sebastian Hammer, Tom Madsen, Katja Nyboe, Michael Seifert ja Hans Henrik Staerfeldt Kööpenhaminan yliopiston tietojenkäsittelytieteen laitoksella (*Datalogisk Institut ved Københavns Universitet*, DIKU) vuonna 1990, pitkälti AberMUDin ja Dungeons & Dragonsin inspiroimana.

Tekniikaltaan alkuperäinen Diku-palvelinohjelma ei ole kovinkaan hienostunut tai joustava. Muutokset pelimaailmaan (alueet, ei-pelaaja-hahmot eli "mobit" (engl. *mobile*), jne.) tai pelin toiminnallisuuteen vaativat käytännössä ohjelman uudelleenkäynnistämisen ja ainakin jälkimmäisessä tapauksessa ensin myös C-kielisen lähdekoodin uudelleenkääntämisen. Myös pelin parseri (sekä alkuperäisessä Dikussa että uudemmissa johdannaisissa) on varsin yksinkertainen eikä osaa tulkita mitään monimutkaisia, luonnollisen kielen tyylisiä komentoja. 

Diku on poikinut useita johdannaisia, joista merkittävimpinä on syytä mainita CircleMUD- ja Merc-haarat. Osa näistä uudemmista Dikuista myös sisältää piirteitä, jotka mahdollistavat pelimaailman ja pelimekanismien muuttamisen MUDin ajon aikana, joskin yleensä huomattavasti rajoitetummin kuin esimerkiksi LPMudeissa.

Sekä alkuperäinen Diku-julkaisu (Gamma0.0) että myöhemmät johdannaiset ovat tyypillisesti vapaasti levitettävää materiaalia, jota saa käyttää epäkaupallisiin tarkoituksiin.

Pitkään toimineita, 1990-luvun alkupuolella avattuja dikumudeja ovat tai ovat olleet muun muassa Apocalypse DikuMUD (Yhdysvallat), GrimneMUD (Norja) sekä Imperial DikuMUD (Suomi).

## Johdannaisia
* CircleMUD
* Merc
* SillyMUD

## Aiheesta muualla

* Viralliset sivut 
* Rec.games.mud.diku -FAQ 
* Alkuperäinen DikuMUD-lisenssi 
* Mud Bytes: Diku-ohjelmakoodia ja muuta materiaalia
Karma (Karman albumi)

**Karma** on suomalaisen Karma-yhtyeen esikoisalbumi, joka julkaistiin vuonna 1973. Albumille on koottu singlejä ja uusia kappaleita.

Levyn ensimmäinen kappale "Rock'n roll taas soi" on käännös Vanity Faren kappaleesta "Rock and Roll Is Back". "Sä soudat ja huopaat", "Viimeinen mutka", "Nään tuokion sen" ja "Taas elän" ovat bändin omaa tuotantoa jotka Leif Kiviharju teki Vexi Salmen kanssa. "Wig-wam-bam" sekä "Katujen uhka" ovat aikansa tyyliin raskasta glam rockia, ja kummatkin kappaleet ovat Sweet-yhtyeen kappaleiden käännöksiä. "Manana" on käännös Bay City Rollersin samannimisestä kappaleesta. "Pakoon pahaa maailmaa" on Uriah Heep-kappaleen "Stealin'" käännös. "Kaiken mä saan" on käännös Henner Hoierin kappaleesta "Sie ist noch frei". "Kiviset kadut" on käännös Elton Johnin kappaleesta "Goodbye Yellow Brick Road". Albumilta julkaistiin singleinä Viimeinen mutka/Rock'n roll taas soi, Wig-wam-bam/Kaiken mä saan, Katujen uhka/Manana ja Kiviset kadut/Pakoon pahaa maailmaa. Albumi on siis suurimmaksi osin kokoelma singleistä.

## Kappaleet
#
#
#
#
#
#
#
#
#
#
#
#

## Aiheesta muualla
* ''Karma'' discogs.com -sivustolla
Pilari

**Pilari** on rakennuksen vapaasti seisova pystytuki, joka on poikkileikkaukseltaan yleensä nelikulmainen tai pyöreä. Osittain seinään upotettua tai siihen kiinni rakennettua litistynyttä nelikulmaista pilaria kutsutaan pilasteriksi.

Tukipilari eli kontrefori on pilarimainen seinän vahvistukseksi tehty rakennelma, johon kattoholvin sivupaine kohdistuu. Se voi muodoltaan olla joko suora tai porrastettu.

Suomessa kehitettiin lamasalvospilareita käyttävä tukijärjestelmä, joka on käytössä vanhoissa tukipilarikirkoissa.

## Esimerkkejä

Tiedosto:Nürnberg Innerer Laufer Platz 11 Landauerkapelle 027.JPG|Pilareita
Tiedosto:Stift Heiligenkreuz-2020.jpg|Kimppupilari
Tiedosto:Chartres Cathedral Buttresses N 2007 08 31.jpg|Tukipilareita
Tiedosto:Notre-Dame de Paris 041.jpg|Ulkoisia tukipilareita kaarineen, jotka johtavat kattoholvin sivupaineen pilareihin


## Lähteet

## Aiheesta muualla
Tunturisatu

__NOTOC__
**Tunturisatu** on A. Aimon kokoelma-albumi vuodelta 1975, johon on koottu vanhoja savikiekkokappaleita. Aimoa säestää Dallape-orkesteri.

## Kappaleet

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

## Aiheesta muualla
* ''Tunturisatu'' discogs.com -sivustolla
Unohtumattomat (A. Aimo)

**Unohtumattomat** on A. Aimon kokoelma-albumi vuodelta 1986, johon on koottu vanhoja savikiekkokappaleita. Säestäjänä toimii Dallape-orkesteri.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet